open-index/open-wikipedia-markdown huggingface dataset:
Universitas

**Universitas** no sambua nifasindro tobali same'e famahaö awö wamalua fangosili *ilmiah* ba same'e töi wa'atua-tua (li Indonesia "gelar" ma li Inggris "degree"). Ena'ö lasöndra döi andrö niha, si lötolalö'ö no la'awalisi fefu wamahaö si no muhonogöi, ba no göi möna ira ba wamareso safuria. Sito'ölönia so dombua wamareso safuria andre: so nifotöi famareso (li Indonesia "ujian", li Inggris "exam") ba so wombelegö sambua zura sanau nifotöi "skripsi" (ba wanöndra töi "sarjana") ma zui "tesis" (ba wanöndra töi "doktor"). 

Töi universitas tehalö moroi ba li Latin "universitas magistrorum et scholarium" eluahania ambö töra fa'awösa ndra guru ba ere wangosili.

Universitas si föföna sibai simane ni'ilada ma'ökhö lafasindro ba Eropa ira *biarawan* Gereja Katolik. Töi universitas nifasindro me 1088 andrö ya'ia *Università di Bologna* (Universitas Bologna) ba kota Bologna, Italia. Lafotöi ia sindruhu universitas si föföna börö me:
* Ya'ia zame'e döi wa'atua-tua simane ni'ilada ma'ökhö (li Indonesia "gelar", li Inggris "degree").
* Lö so ia barö wamatörö Gereja (eluahania mamatörö samösa ia ma "independen" ba li Indonesia), heŵa'ae so ba gotalua ndra guru khönia ndra ere.
* I'oguna'ö wehede *universitas* ba wamasindro ya'ia.
* Ibe'e döi wa'atua-tua he töi *sekular*, eluahania si lö fakhai ba agama, ba he göi töi si fakhai ba agama: bahasa, retorika, logika, teologi, huku Gereja, huku notaris.

So dombua universitas ba Danö Niha, ya'ia Universitas Nias Raya (UNIRAYA) ba Telukdalam awö Universitas Nias (UNIAS) ba Gunungsitoli.

Ba Indonesia tefaböbö universitas ba fefu ngawalö zekola salaŵa nifotöi Perguruan Tinggi. Baero universitas fao ba da'ö ngawalö zekola salaŵa bö'ö simane akademi, institut, politeknik ba sekolah tinggi.

Bakha ba universitas so ngawalö fakultas, same famahaö molo'ö bolo wamahaö si no muhonogöi, duma-dumania ba Fakultas Pertanian tebe'e wamahaö ba fefu zi fakhai ba wohalöŵö ba danö, ba Fakultas Kedokteran tebe'e fefu wamahaö si fakhai ba ngawalö wökhö ba lala wamadöhö ya'ia.

Me 2015 so 3.255 universitas ba Indonesia, so 121 universitas negeri (okhöta negara) ba 3.104 universitas swasta (okhöta niha sato).

## Umbu
Perguruan Tinggi

**Perguruan Tinggi** no töi fefu ngawalö zekola aefa SMA, fao ba da'ö universitas, akademi, institut, politeknik ba sekolah tinggi. No tobali noro dödö *perguruan tinggi* wamalua famahaö, fangosili ba fohalöŵö ba gotalua niha sato. Tola ifalua sambua *perguruan tinggi* program nifotöi *akademik*, eluahania famahaö ba fangsoli si fagölö soya ngawalö, ba tola göi abölö te'osambua'ö ia ba wamahaö ngawalö zi fakhai ba zi sambua halöŵö (li Indonesia *profesi* ma *vokasi*).

Tola i'okhögö döi wa'atua-tua (li Indonesia "gelar") samösa niha si no mangawalisi famahaö ba *perguruan tinggi*, bahiza ha na no tebe'e ia khönia ba ha na no tetehegö khö *perguruan tinggi* andrö wame'e döi andrö..

Perguruan Tinggi no bosi afuriata wamahaö nifotöi "formal", bahiza ha irugi SMA zi lötolalö'ö latörö ero iraono si bohou ebua.

To'ölö lakaoni ira si sekola ba *perguruan tinggi* "mahasiswa", moroi ba li Sansekerta "maha", eluahania ebua ma alaŵa, ba "siswa" eluahania nifahaö ma ono zekola. Ira guru khönia lakaoni dosen, ma na samösa dosen no fondrege mofa'atua-tua ia labe'e khönia döi mahaguru ma profesor.  

## Ngawalö lala wamahaö

* Universitas
* Akademi
* Institut
* Politeknik
* Sekolah Tinggi

## Program wamahaö

* Diploma (D1, D2, D3)
* Sarjana (S1)
* Magister (S2)
* Doktor (S3)
* Spesialis

## Umbu
Öröbao

**Öröbao**, ma *Göröbao* ba Danö Niha, urifö si no oi la'ila niha, tenga urifö sawena terongo. Öröbao andre, asese latötöi faoma; **benuang** mazui **kerbau air** ba li Indonesia, da'a ba wamaehuni öröbao moroi ba Afrika, ya'ia da'ö urifö ni'uri ma nifaliaro niha, ba ya'ia andre, fao ba gangolifa gurifö so'ono. Öröbao no urifö soya ni'uri niha ba zisagörö ulidanö, simane ba Asia faoma ba Amerika Selatan. Urifö da'a ya'ia sa'ae gurifö nifaogö ba gangolifa *domestikasi* moroi ba göröbao sitenga nifaliaro (niha India lakaoni göröbao da'ö faoma fanötöi; *arni*) si so irugi ma'ökhö ba tola la'ila niha so ba Pakistan, India, Bangladesh, Nepal, Bhutan, Vietnam, China, Filipina, Taiwan, Indonesia, faoma Thailand,  Malaysia. 

Öröbao andre, no oi mozawili ba zi sagörö ulidanö. Hiza, iada'a Öröbao si lö mu'uri ma si so ba ndru'u misa, no alö wa'oyania ba Asia ma tola manö taya ia ba zi so föna. Öröbao si no atua tola ikhamö fa 300&nbsp;kg wa'abua nia ofeta ba zi 600&nbsp;kg. Öröbao si so ba ndru'u ma si tenga ni'uri abua ia moroi ba ni'uri, simane si'alawenia ikhamö fa 800&nbsp;kg simatua so ba zi 1200&nbsp;kg. Na simatua *rata-rata* ba zi 900&nbsp;kg ba fa'alaŵa detehulu *rata-rata* ba zi 1,7 meter.

Sambua wamaehusi göröbao ni'uri faoma sauri ba ndru'u ya'ia da'ö; ba zikhala dalu göröbao. Na ni'uri, talunia owulo-wulo. Simanö göi ba wa'abua, no faehu sibai.

Angolifa göröbao andre, lö nasa sibai mo ahonoa ia, ba hiza *Bubalus bubalis* asese labagi ba zi tölu faosatö ma angolifa, ya'ia da'ö:
# Öröbao sauri ba ndru'u, Kerbau liar (*B. bubalis arnee*), da'a sitobali böröta moroi ba göröbao sauri ba nidanö *(moyang bagi kerbau sungai)*
# Öröbao nidanö ma *Kerbau sungai* (*B. bubalis bubalis*) sitefa'aso moroi ba Asia Selatan.
# Öröbao sauri ba ndraso ma *Kerbau rawa* (*B. bubalis carabauesis*) sitefa'aso moroi ba Asia Tenggara.

Böröta göröbao sauri ba ndraso, lö hadöi sa'ae ba ndru'u iada'a, ba hiza so genom 24 fasa, *kromosom*, ba na öröbao ba nidanö, so 25 fasa *kromosom*-nia. Nga'ötö fa'afaruka moroi ba zi dombua gangolifa sitola manohugö nga'ötö (fertil). Öröbao andre tebai manohugö nga'ötö ia khö zawi si so 60 kromosom, heŵa'ae fao ba gangolifa ngawawa Bovinae.

*Di mana tumbuhan/binatang tsb. biasanya hidup (negara, daerah, lingkungan, ekosistem). Dan bila ada sejarah penyebaran, ke mana saja tumbuhan/binatang tsb tersebar?*

*Bagaimana membudidayakan (penanaman, pembiakan, perawatan, pemanenan, pengolahan) tumbuhan/binatang tsb.? Adakah teknik khusus?*

*Untuk apa saja yang tumbuhan/binatang tsb. digunakan? Sebagai obat? Sebagai makanan? Sebagai mainan? Sebagai dekorasi? Sebagai piaraan? Sebagai obyek budaya? Sebagai obyek religius?*

*Apakah tumbuhan/binatang tsb. diperdagangkan? Dalam bentuk apa? Sebesar apa keuntungan ekonomis yang diperoleh? Apa perannya dalam pendapatan satu negara?*

*Adakah hal yang khusus pada tumbuhan/binatang tsb. yang tidak umum dan merupakan informasi berharga? Ada ritus khusus yang berhubungan dengan tumbuhan/binatang ini?*

*Di sini ditulis daftar buku yang membahas tanaman/binatang tsb. dan belum disebut dalam tulisan.*

*Di sini ditulis situs web utama yang membahas tumbuhan/binatang tsb. kalau ada*
Islam ba Danö Niha

**Dawa** ya'ia da'ö fanötöi agama Islam ba Li Niha. Hiza no sa'ae mu'ila wa agama Islam andre ba Danö Niha agama si lö ato zamati khönia. Ba Danö Niha sabölö ato ya'ia sa'ae ono mbanua Niha Keriso samatö khö Zo'aya ya'ita Yesu Keriso, ba so ösa zifarisayo khö agama gondröita zatua ma lamane *agama tradisional/suku* sasese latötöi faoma fogaoni; **Fanömba Adu**. Ono Niha sifarisayo ba agama Islam, sito'ölönia sitoröi ba zahatö asi *(wilayah pesisir)*. Na soya sifarisayo ba Islam andre, ya'ira sangarato ba Danö Niha si'otarai moroi ba Ono Minangkabau, suku Aceh, ba lö ato sibai ira nono niha. Ya'ira andre lakaoni faoma fanötöil; *Ndrawa*; eluaha *Ndrawa* na lafo'eluaha molo'ö ngawua wehede; ya'ia da'ö; "orang asing" ma "orang yang beragama Islam", irege fogaoni da'a no labe'e töi sambua naha wanörö, si no la'ila niha sa'ae töinia; **Tögi Ndrawa**. Ono Niha si no tobali dawa, tola tefalukhaisi ira ba Gunungsitoli, Nias (Bozihöna), Nias Selatan (Pulau-Pulau Batu Timur dan Teluk Dalam), faoma ba Nias Utara (Lahewa, Sawo, simanö göi ba Tuhemberua).

## Waö-waö ''(Sejarah)''
Islam si'oföna sibai ofeta ba Danö Niha ya'ia da'ö ba abad si-17, ni'ohe Teuku Polem si'onarai ba *Kesultanan Aceh*. Fa'amozaewe Islam andre tebörögö me Teuku Polem muloyo numalö fetaro tanö raya moroi ba hulo Sumatera ba ofeta ia Danö Niha ba ndröfi si 1642. Ya'ia andre ono sia'a khö Teuku Cik, kafalo famareta ba Aceh fetaro gaekhula. Börötania, Teuku Polem ofeta ba Danö Niha gamaudu ba Luaha Laraga Idanoi ba latema ia ira onombanua meluo da'ö, Balugu Harimao. Döfi aefa da'ö, Teuku Polem ilau mangowalu khö Böwö'ana'a, ono duada Balugu Harimao. Meno aefa itötöi wehede; *syahadat*, Böwö'ana'a dawa si'oföna sitobali dawa. Lö ara aefa da'ö, talifusönia sotöi Acah Herefa tobali dawa. Nga'ötönia so'ira ba mbanua Miga ba Nöri Tabaloho Dahana, Gunungsitoli. Nga'ötö tanöbö'ö, Kehomo Harefa toroi ba *Kampung Mudik*, Gunungsitoli ba so ösa ba Sifahandro, Tuhemberua.

## Umbu
Klinik

**Klinik** no sambua nahia heza tola lasöndra ngawalö zi fakahai ba wa'owaöri niha, simane famareso hadia mbörö wökhö si ero ma'ökhö, hadia dalu-dalu sabölö faudu ba wökhö andrö, btn. Tenga simane ba gödo zofökhö (Rumah Sakit), lö toröi niha sofökhö ba klink, heŵa'ae so ösa klinik ba mbanu-banua misa sanehegö da'a, börö me lö gödo zofökhö ba zahatö.

Fehede klinik tehalö moroi ba li Yunani satua κλίνειν (*klinein*), eluahania nahia wemörö, heza möi doto ba wamareso fökhö zofökhö.

## Faigi göi

* Rumah Sakit

## Umbu
Kongregasi

**Kongregasi** (li Indonesia *tarekat religius*) no töi wa'awösa fa'alowalangi si so bakha ba agama Niha Keriso. Tradisi wa'awösa simane andre to'ölö lakaoni ia me föna Ordo, bahiza fa'awösa nifasindro safuria lafotöi ia kongregasi.

So tradisi simane andre tenga ha bakha ba agama ndra Niha Keriso, bahiza so göi ba agama bö'ö simane Hindu, Buddha ba Islam

Bakha ba Gereja Katolik awena tola lafotöi sambua wa'awösa "kongregasi" na no ibe'e wanehegö silö'ö-lö'önia Uskup.

Ba mböröta, ha tola moroi khö Paus latema wanehegö, na edöna lafasindro sambua wa'awösa fa'alowalangi. Furi hö so göi wa'awösa fa'alowalangi simane andre, bahiza ha moguna lasöndra wanehegö moroi khö uskup ba keuskupan, heza toröi wa'awösa andrö. To'ölö lafotöi wa'awösa simane kongregasi.

Iada'a no oi fagölö ira ordo ba kongregasi sanöndra fanehegö moroi khö Paus, bahiza lafotöi sa'ae kongregasi, ba tenga ordo, fefu wa'awösa sibohou mufasindro.

Na so wa'awösa si ha tetehegö bakha ba zi sambua keuskupan lafotöi ia ba li Indonesia **' ma **'.

## Ba Danö Niha

Baero Ordo so mato ha'uga kongregasi ba Danö Niha, ya'ia da'ö
* Kongregasi ndra Suster SCMM si so ba Gunungsitoli, Telukdalam, Amandraya, Lahewa, Tuhemberua
* Kongregasi ndra Frater CMM si so ba Jln. Karet ba Gunungsitoli
* Kongregasi ndra Suster OSF si so ba Idanögawo, Gidö ba ba Gunungsitoli
* Kongregasi ndra Suster KSFL si so ba Fodo, Gunungsitoli
* Kongregasi ndra Suster CB si so ba Mandrehe

Ya'ira andre so zohalöŵö ba klinik simane Klinik Tabita ba Gunungsitoli, ma zui ba asrama ndraono si lö ama ba ina simane Kinderdorf si so ba Gidö, bahiza abölö oya mohalöŵö ira ba zekola Katolik ba zi sagörö Tanö Niha.

## Faigi göi

* Suster
* Frater
* Bruder
* Ordo
Malaria

**Malaria** no sambua wökhö nifa’aso ndri moroi ba niha ma moroi ba gaurifö bö’ö nifobörö dungö side-ide si farahu ba genus *[[Plasmodium]]*. Fökhö andre ba i'a'asogö dandra-tandra simane fa'aukhu, fa'alio erege tödö, fa'umuta, ba fökhö högö. 

Niha sigöna malaria ba mofa'aukhu. Aefa da'ö ero mohalöŵö ba alio sibai erege dödö. Irasoi göi afökhö högö. Ba tola ofeta ilau muta.

* Mengenal Malaria Penyakit Mematikan di Dunia
Tolu-tolu

**Tolu-tolu**, andre ba Danö Niha, asese sibai so ba geu sobou, ba li Indonesia latötöi faoma fogaoni; **Kumbang sagu** (Lat.: *Rhynchophorus ferrugineus*, larva-nia lafotöi faoma; "era" ma **ulat sagu**) ya'ia da'ö angolifa moroi ba dolu-tolu sozawili soya ba India ofeta Sauwa, me hulö moroi ba da'ö mbörötania. Boto dolu-tolu andre, la'a-la'ania oroyo-royo (coklat kemerahan) ba so göi zaitö ia. Sikhala dolu-tolu, so zanau ba mbawania anau föna mbawania. Larva-nia fa'ebuania so ba wa'ebua duturusebua duru danga, ba itaria so zebua moroi ba da'ö nasa. So zide-ide högö sola'a-la'a soyo, ba lelenia abe'e ma'ifu. *Larva* faoma tolu-tolu andre si no ebua la'a hunö saku ma *empulur batang sagu* si no obou. Era si no ebua fa'ebua hunö ndruria, afusi mbotonia ba oyo högö, no la'agö bakha ba hunö zaku sobou. Era saku andre göi so ia ba hunö döla nohi, akhe, uluwi, andrö wa asese lafagölösi manö döinia faoma era, ba li Indonesia lamane *kumbang kelapa*. Ba Indonesia, era zaku andre tobali famalala gö si tola la'a niha.
Era saku andre fao ba gangolifa samakiko ba zinanö ohi. La'agö ba mbute lai ba lehe-lehe nohi, aefa da'ö ara-ara ahori la'a ba tola irugi mate nohi da'ö. Niha ba Maluku faoma Suku Kamoro moroi ba Papua no to'ölö la'a gera andre, latunu, labe'e ba likhe zihulö sate ba so zimanga ba ginötö auri. La farisayoi wa era andre so khönia we ba tola möi fangabölö mboto. Era da'a samakiko sinanö *kurma*, ohi, *kelapa sawit*, saku, *siwalan*, akhe, Ba ndröfi si 1906, era samakao sinanö ohi ba India faoma *kurma* me döfi si 1918. Aefa da'ö era andre numalö ba Timur Tengah me 1980 ba samakao fokabu *kurma* ba da'ö.

## Siklus wa'auri dolu-tolu
Urifö da'a so lima wenaeta waö-waö wa'aurinia; i'otarai; ba gadulo, *larva, kepompong, pupa*, ofeta tobali tolu-tolu. Fefu waö-waö *siklus* wa'aurinia andre, alua ba zisambua nahia, tebai ba naha sifabö'ö, simane na ba döla zaku, ba ba zaku manö, ba döla nohi, akhe ba töla geu tanöbö'ö sifao ba geu angolifa *palem-paleman*.

### Adulo
Adulo dolu-tolu fa'anaunia so ba zi 2,6&nbsp;mm ba fa'ebolo 1,1&nbsp;mm sola'a-la'a safusi. Sikhalania anau-nau ma ba li Indonesia lamane; *oval*. adulonia andre mamoto ba zi 2-3 ngaluo.

### Larva
Larva sawena möi baero ba gadulo, la'a-la'ania a'usö, na no ebua aruzö-ruzö. Fa'anaunia 5&nbsp;cm ba fa'ebolo 2&nbsp;cm. Oroma wetaro mbawa faoma högö. Urifö andre tobali *larva* ba zi 41-78 ngaluo ba hiza ba ginötö fa'ara da'ö, larva andre ö nia i'a mbute-bute lai sawuyu moroi ba zinanö si so ya'ia.
Tablet

**Tablet** tola eluahania:

* Dalu-dalu tablet, dalu-dalu si no lafasösö famazökhi tobali hulö roti biskuit side-ide ma zui hulö holo sanau-nau.
* Komputer tablet, komputer side-ide ba sanifi, lafa'osi mbalö duturu ba wangoguna'ö ya'ia.
Tablet (komputer)

Lafotöi **komputer tablet** ma la'adogo'ö manö **tablet** sambua komputer soroma hulö telefon gokhö sonekhe nifotöi *smartphone* (li Indonesia: **') bahiza abölö ebolo detenia. Duma-dumania fa'ebolo dete telefon gokhö sonekhe ba gotalua zi 3–6,9 inci, hiza tete tablet so ba gotalua zi 7–14 inci. Na la'oguna'ö telefon gokhö ba wahuhuosa ba niha bö'ö, to'ölö la'oguna'ö tablet ba wombaso buku awö nga'örö zinura ba internet ma zui ba wanura dokumen faoma fafa wanura ([[li Indonesia]]: **') ma zui ba wogambaraini hadia ia mangoguna'ö fena nifotöi *stilus* (li Inggris: **'). Börö me lö te'oguna'ö ia hulö telepon, andrö wa lö khönia naha nifotöi ''kartu SIM''. So sa ösa tablet si so naha kartu SIM khönia, bahiza te'oguna'ö ia töra-töra ba wamakhai tablet andrö ba internet, tenga ba wahuhuosa faoma telepon.

== Ngawalö tablet ==

Ba mböröta la'oguna'ö tablet ya'ira niha soya halöŵö ba perusahaan. Börö me oya halöŵöra moguna khöra nifotöi [[kalender]], heza oi lasura ginötö fefu halöŵö sinangea lafalua ba zi so föna. Baero da'ö moguna khöra nifotöi [[buku alamat]], heza la'irö'ö fefu döi zi fa'ila khöra ba heza toröi ira awö wa hadia numero telepon-ra. Faigi duma-dumania tablet N800 nifazökhi perusahaan Nokia ba gambara tou.

Bahiza no oya lala wangoguna'ö tablet ma'ökhö: mombaso buku, mombaso nga'örö zura ba internet, mamaigi video ba YouTube, fahuhuo faoma video, mamazökhi gambara, btn. So dombua [[merek]] tablet sabölö oya la'oguna'ö niha, ya'ia da'ö [[Samsung Galaxy Tab]] ba [[Apple iPad]]. Itaria so niha sangoguna'ö oi tablet andre tobali fangali komputer [[laptop]], na lafakhai khönia wafa wanura ([[li Indonesia]]: **') faoma ni'ote'u (li Indonesia **'). Faigi oi gambara tablet simane ba galeri tou ba gahe zura andre.

== Oroita wehede ==

Fehede **tablet** lahalö moroi ba döi **gara wanura** ni'oguna'ö me föna ba wanura hadia ia fatua lö ni'ila niha hewisa wamazökhi karate. Duma-dumania lasura hikaya [[Gilgamesh]] ba dete gara wanura (faigi gambara tou). Molo'ö ndra ere zura, [[Gilgamesh]] andre no tobali dane-dane wanura ösa hikaya si so bakha ba zura [[Amabu'ulali Siföföna|Gamabu'ulali Siföföna]] simane hikaya molö sebua awö hikaya nowo Noakhi.

Irugi ndröfia si-70 so ndraono sekola ba Danö Niha nasa sangoguna ''kara wanura'' börö me mo'amböta garate wanura me luo da'ö.

Tola taŵa'ö wa da'a zindruhu kara wanura ma tablet. Ni'oguna'ö niha ma'ökhö tenga tablet nifazökhi moroi ba gara bahiza nifazökhi moroi ba galasi [[elektronik]], irege tola taŵa'ö ia tablet elektronik ma abölö faudu **komputer tablet'''.

## Galeri


Berkas:Gilgamesh Dream Tablet.png|Sindruhu tablet moroi ba gara, heza tesura hikaya Gilgamesh
Berkas:N800 frontside2.jpg|Nokia N800, komputer tablet si föföna
Berkas:IFA 2010 Internationale Funkausstellung Berlin 18.JPG|Samsung Galaxy Tab, tablet modern
Berkas:IPad Mini 6 in hand.jpg|Apple iPad, tablet modern
Berkas:Asus Transformer Pad TF701T Tablet and Keyboard Dock.png|Asus Transformer Pad, tablet si so fafa wanura
Berkas:Amazon Kindle 3.JPG|Amazon Kindle, tablet ni'gona'ö ba wombaso buku


## Umbu
Tablet (dalu-dalu)

Lafotöi **dalu-dalu tablet** ma asese la'adogo'ö manö **tablet** sambua wangerai fa'oya dalu-dalu nifasösö famazökhi irege tobali ia hulö roti biskuit side-ide ma zui hulö holo sanau-nau. No lahaogö wamazökhi fa'ebuania molo'ö fangerai hawa'oya tola la'a ia irege tola döhö wökhö niha. So zi ha tobönö sambua tablet, eluahania fa'oya dalu-dalu bakha ba zi sambua tablet andrö tobönö ba wamadöhö fökhö. Sindruhunia dalu-dalu andrö hulö hamo, ba tola mena labadu niha mato ha'uga sendro tesi hamo andrö. Bahiza tola fabö'ö-bö'ö hawa'oya lasendro ia, andrö wa abölö fagöna wangerai fa'oyania na no lafasösö ia tobali sambua tablet.

Baero döi tablet, asese göi lafotöi dalu-dalu simane **pil**. Fehede pil tehalö moroi ba li Latin "pilula".

No labörötaigö niha wangoguna'ö dalu-dalu tablet i'otarai 1500 fakhe föna wa'atumbu Keriso. Lö aoha khö niha wanölö tablet andre. Andrö ba ginötö ngahönö fakhe aefa wa'atumbu Keriso labörötaigö niha wonönö hamo zinumbua same'e ena'ö aelo ia na latölö niha. Furi hö me ngaotu ndröfia si-19 lasöndra niha nifotöi "gelatin" nifa'osi ba guli tablet same'e abölö aoha wanölö ya'ia.

Me 1843 ifazökhi sambua mesin William Brockedon moroi ba Inggris si tola mamasösö hamo dalu-dalu irege tobali ide-ide ia ba aoha wanölö ya'ia, simane tablet ma pil ni'ilada ma'ökhö.

## Umbu
Merek

**Merek** no gambara ma töi ni'oguna'ö niha sangokhögö perusahaan tobali tandra ni'oniagö khöra. Gambara ni'oniagö andrö itaria göi latötöi logo. Ena'ö tola la'oniagö ia ha khö zokhö ya'ia, moguna lafasura'ö döi merek andrö ba gödo wamareta sangohalöŵögöigö fefu zi fakhai ba merek waniaga. Na no lafasura'ö merek andrö ba tebai la'oguna'ö sa'ae niha bö'ö merek andrö, irege i'anema'o oroma khöda hadia perusahaan na ta'ila logo ma töinia. Börö da'ö göi lö faehu-faehu gambara ma logonia ba simanö göi döinia.

Merek facebook duma-dumania ya'ia hurufo f nisura faoma hurufo safusi side-ide nifasui la'a-la'a sobalau (faigi gambara ba nga'örö andre). Simanö göi töi facebook no tobali merek perusahaan andre ba tebai la'oguna'ö niha bö'ö döi andre, irege na tarongo facebook, i'anema'ö ta'ila wa ya'ia andrö no Facebook, sambua perusahaan nifasindro Mark Zuckerberg.

Iada'a moguna sibai khö sambua perusahaan ma organisasi wa so khönia merek. Haniha zanöndra merek si faudu, tola alio tedou organisasi ma perusahaan andrö, börö me alio tehöngö ia ba alio la'ila niha haniha ia. Merek sambö faudu, ba lö alio muzawili ia, irege tola la'olifugö ia niha. Andrö wa itaria lafabö'öni merek si no so khöra organisasi ma perusahaan ba lahalö merek salio tehöngö.

Duma-dumania da'a merek Coca-Cola. Heŵa'ae so nibadu bö'ö si fakhili raso khönia, bahiza börö merek Coca-Cola abölö lafili niha wamadu idanö Coca-Cola moroi ba nidanö bö'ö. Simanö göi merek bö'ö simane Starbucks. Heŵa'ae oya lafo kofi tanöbö'ö, bahiza na la'ila niha merek Starbucks abölö aolo ira we'amöi ba da'ö wamadu kofi moroi ba nahia bö'ö.

## Galeri


Berkas:Facebook f logo (2019).svg|Logo facebook. Gofu heza oroma logo andre ta'ila wa facebook ia
Berkas:RenaultTransitCocaCola-MDP.jpg|Merek Coca-Cola. Gofu heza oroma logo andre ta'ila wa Coca-Cola ia
Berkas:Indomie (box).jpg|Merek IndoMie. Gofu heza oroma logo andre ta'ila wa IndoMie ia


## Umbu
Kecamatan Mandiraja

**Kecamatan Mandiraja** no sambua kecamatan ba Kabupaten Banjarnegara, Provinsi Jawa Tengah. Kodenia ba wamatörö Indonesia 33.04.03  ba so khönia 16 desa.

## Umbu
Sensus

**Sensus** no sambua nifalua ba zi sambua negara ba wangowuloi ngawalö data, he data sanandrösa ba zowanua (li Indonesia "sensus demografi") ba he göi data bö'ö simane data waniaga (li Indonesia "sensus ekonomi") ma zui data wohalöŵö ba danö (li Indonesia "sensus pertanian"). Ba Indonesia tefalua "sensus" ero fulu fakhe ba ndröfi sowulo. Tölu sensus safuria tefalua me 2000, 2010, 2020. Sensus si so fönada mufalua ba ndröfi 2030.

Data ni'owuloi götö sensus edöna la'oguna'ö dania ba wamazökhi "statistik" sanolo ba wangai angetula hadia zinangea ifalua famatörö ba wondrou'ö fa'auri zowanua khönia.

## Umbu
Kabel

**Kabel** ma asese göi latötöi ia meföna **kaŵe** no töi zinali nifazökhi moroi ba tambagö (li Indonesia "tembaga") ma zui moroi ba galasi, ni'oguna'ö ba wamatörö data elektronik ma zui ba wamatörö hou listrik, irege tola lafa'ohe'ö data andrö moroi ba zi sambua nahia lumalö ba nahia bö'ö. Oya ta'ila kabel nifazökhi moroi ba tambagö, me da'ö zi oföna la'oguna'ö niha, bahiza iada'a itugu oya lafasa kabel nifazökhi moroi ba galasi nifotöi kabel serat optik, me abölö alio ba abölö oya data elektronik si tola ifatörö (faigi gambara tou).

Oya te'oguna'ö ngawalö kabel andre. Tola tobali ia kabel listrik (samatörö hou listrik ba nomo-omo misa), kabel TV, kabel komputer (samatörö hou data elektronik sasese latötöi göi kabel ethernet ma RJ-45) ma zui tobali kabel telepon.

## Oroita wehede

Tohare wehede kabel ba danö Indonesia moroi ba li Belanda "kabel", niwawalö ndra niha Belanda moroi ba li Latin "capulum", eluahania tali ma sinali.

## Galeri


Berkas:RG-59.jpg|Kabel koaksial/sepaksi: fombugö ba fombalu (A-C), tambagö samatörö data elektronik (D)
Berkas:Optical breakout cable.jpg|Kabel serat optik: oroma oya khönia kabel moroi ba galasi
Berkas:Leitungsende Abisoliert en.svg|Kabel listrik si so tölu kabel tambagö bakha


## Faigi göi

* Elektronik
* Komputer
* Wi-Fi
Tambagö

**Tambagö** (moroi ba li Indonesia "tembaga") no sambua mbotoŵa si so ba danö soroyo-royo si tola möi niwöwöi ba la'oguna'ö ia ba wamazökhi kabel (li Indonesia "kawat") simane kabel listrik, kabel telepon, ba kabel komputer, ma zui ba wamazökhi gama-gama ba nomo simane bowoa, kawali, sere, ati-ati, btn. awö ba wamazökhi ngawalö wakake elektronik ma na i ba wamazökhi sagö. Bakha ba kimia lafotöi ia **Cu** (li Latin *cuprum*) faoma numero atom khönia **29**.

Tambagö tefaböbö ba ngawalö "logam" ba töra moroi ba da'ö tambagö no "logam asli", eluahania tola i'anema'ö la'oguna'ö ia, lö moguna wangohalöŵögöigö sibai simane ngawalö logam tanöbö'ö. Da'ö göi mbörö wa tambagö no logam si föföna sibai la'oguna'ö niha ba gulidanö, ambö töra 8.000 fakhe fatua lö tumbu Keriso.

La'a-la'a dambagö no oroyo-royo (faigi gambara yaŵa) bahiza khönia bakha so sambua nifotöi "senyawa" si hulö asio si tola möi baero ba oroma mobalau ma zui mowuge'e (faigi gambara malige ba nga'örö andre).

## Galeri


Berkas:Copper knife, spearpoints, awls, and spud, Late Archaic period, Wisconsin, 3000 BC-1000 BC - Wisconsin Historical Museum - DSC03436.JPG|Ngawalö wakake niha nifazökhi moroi ba dambagö töra 5400 fakhe si lalö
Berkas:Copper utensils Jerusalem.jpg|Ngawalö wakake ba nawu moroi ba dambagö
Berkas:Copper wire comparison.JPG|Kaŵe nifazökhi moroi ba tambagö
Berkas:Kupferfittings 4062.jpg|Famakhai pipa nifazökhi moroi ba dambagö
Berkas:1953 Canadian Dime in a box of US Dimes.jpg|Hua gefe nifazökhi  moroi ba dambagö
Berkas:Chuquicamata-002.jpg|Nahia heza lakhao danö ba wangozökhö tambagö


## Faigi göi

* Logam
* Kabel
Asia Tenggara

**Asia Tenggara** andre ya'ia da'ö sambua nahia si te'oli fetaro *tenggara* benua Asia. Wilayah da'a sifao ba Semenanjung Indochina, Semenanjung Malaka, faoma Nusantara ma Kepulauan Nusantara. Asia Tenggara faola ira Tiongkok tanö yöu, Samudra Pasifik ba gatumbukha, Samudra Hindia tanö raya, faoma Samudra Hindia, Teluk Benggala, ba *anak benua India* ba gaekhula.

Asia Tenggara andre la faehuni ia ba zi dombua angorudua ya'ia da'ö; Asia Tenggara Daratan (ATD) si te'oli moroi ba Semenanjung Indochina faoma Semenanjung Malaka ba si te'oli tanöbö'ö ya'ia da'ö; Asia Tenggara Maritim (ATM) si te'oli moroi ba Kepulauan Filipina faoma Nusantara (Indonesia, Malaysia, Singapura, Timor Leste, ba Brunei Darussalam) ma sasese latötöi ia faoma Kepulauan Melayu. 
* Negara-negara sifao ba Asia Tenggara Daratan (ATD) ya'ia da'ö;
*# Kamboja
*# Laos
*# Malaysia
*# Myanmar
*# Thailand
*# Vietnam

* Negara-negara sifao ba Asia Tenggara Maritim (ATM) ya'ia da'ö;
*# Brunei Darussalam
*# Filipina
*# Indonesia
*# Malaysia
*# Singapura
*# Timor Leste

* Heŵa'ae so danö Malaysia sifakhai ba benua utama Asia, Malaysia lafaogö ia ba gangolifa Negara-negara sifao ba Asia Tenggara Maritim (ATM) börö ba wamaigi *budaya*.
* Fefu negara Asia Tenggara fao ba gangowuloa ASEAN. Timor Leste ba ginötö si no numalö fao khö Indonesia no lafasura'ö döira tobali angolifa ASEAN heŵa'ae moroi ba zi ha'uga gangowuloa, *pihak*, börö foliti, lafaogö ba Pasifik.

Molo'ö *Geografis* (moroi ba waö-waö ma *sejarah*) sindruhunia Taiwan faoma hulo Hainan ba gangolifa Asia Tenggara. Hiza, moroi ba wamaigi foliti, Taiwan faoma hulo Hainan asese la faogö ia ba Asia Timur. Kepulauan Cocos faoma Pulau Natal, si so tanö raya hulo Jawa, moroi ba zi hauga gangowuloa *(pihak)* lafaogö ba Asia Tenggara heŵa'ae molo'ö foliti barö wamatörö *administrasi* Australia. Ba simanö göi zalua ba Pulau Papua lafaogö ba Asia Tenggara molo'ö foliti heŵa'ae molo'ö *geologi* löfao ba gangolifa benua Asia.

## Waö-waö wame'e töi
Töi sanandrösa ba Asia Tenggara andre, si'oföna sibai la'oguna'ö ia ba abad si-20. Ba ginötö fatualö la oguna'ö döi da'a, Asia Tenggara no la'ila niha ya'ia da'ö; **India Belakang** (na la faedogö ia ba wo gaoni - *anak benua India*). Subkawasan Asia Tenggara so 11 negara, so ha'uga ba gotaluania so ba danö *mainland*, ma si no la'ila faoma fogaoni Asia Tenggara Daratan (Indochina) ba tanöbö'önia, hiza fefu negara sifao ba Asia Tenggara andre, negara soya hulo ma *Asia Tenggara Maritim*. Fogaoni töi mbanua da'a oi fabö'ö-bö'ö, simane; Kepulauan Selatan (*Nan Yang*, Tiongkok, faoma Vietnam), Kepulauan Melayu (*Malay Archipelago* molo'ö A.R. Wallace), Malayunesia (Logan), Indonesia (Logan, faoma Adolf Bastian), Hindia Timur (*Oost-Indie*, Belanda), Malaysia, Insulinde (nikaoni niha Hindia Belanda ba mböröta abad si-20), mazui Nusantara (fogaoni niha Indonesia). Hiza, Semenanjung Malaya asese lafaogö ia ba gangolifa soya hulo, heŵa'ae no fakhai ia ba *benua* Asia.
Vladimir Lenin

**Vladimir Ilyich Ulyanov**,sabölö tehöngö faoma fogaoni; **Lenin** tumbu me &nbsp; – 21 Januari 1924, ya'ia andre samösa tokoh revolusioner komunis, politikus, ba teoretikus politik niha moroi ba bangsa Rusia. Töi *Lenin* sindruhunia ha töi famalala nihalö moroi ba döi nuo nidanö sotöi *Sungai Lena* ba Siberia. Lenin andre tobali ia kafalo wamareta *Republik Sosialis Federasi Soviet Rusia* ma ni'adogo'ö faoma fanötöi RSFS Rusia i'otarai döfi si 1917 irugi wa'amatenia ba tenga hada'ö kafalo wamareta Uni Soviet moroi ba ndröfi si 1922 irugi mate. Lenin folitinia ya'ia da'ö *politik Marxisme*ba no oya zöndra foliti ba wangera-ngera *Marxis* nikaoni faoma *Leninisme*. Söndrania andre na lafaogö ia ba *teori ekonomi Marx* no la'ila niha ba zi sagörö ulidanö nitötöi faoma *Marxisme–Leninisme*.
Kuba Si'öli

**Iron Dome** ma laŵa'ö ia Kubah Si'öli (Indonesia: Kubah Besi) tehalö moroi ba wehede () no sambua baluse soi Gizara'eli ni'gouna'ö ba wanahaini fefu gaukau moroi ba dalu mbanua si tola te'oguna'ö ba ngawalö cuaca air defense system Baluse Kuba Si'öli andre ni'otomosi  Rafael Advanced Defense Systems faoma Israel Aerospace Industries. Tani wangehaogö Kuba Si'öli andre ya'ia ba wo tahaini awö mamakiko simane rockets ba granat artileri artillery shelss ni kana'ö moroi ba nahia fa'öröu  irugi  irege lö ofeta ba nahia nikaza si so ndraono Gizara'eli.

## Böröta wanga'asogö

## Angolifa

## Famotöi

## Umbu
Fanikha Nila

Ba Danö Niha, **Nila** *(Indonesia, Nilam)*, sambua zinumbua sauri, si no oi la'ila niha ba zisagörö Tanö Niha. So zauri samösa ba danö, ba so göi ni'odödögö wananö ya'ia, me nila andre, möi tuho lala wangalui niha. Sitobali lala wangalui moroi ba zinanö da'a, ya'iada'ö fanikha. **Fanikha nila** (*Patchouli Oil*) fanikha nihalö moroi ba mbulu nila (*Pogostemon cablin Benth*). Fanikha da'e asese te'oguna'ö ia ba wamazökhi sabu *(sabun)*, fangomuhua mboto *(parfum)*, fangehao ma fangalösö guli (*kosmetik*), ba tola göi te'oguna'ö ia ba wamadöhö ngawalö wökhö ba mboto, *mental*, ba *emosi*, ba löhadöi sitola manalahini ya'ia irugi iada'a. 

Nila ma si no la'ila ba Indonesia latötöi faoma; **Nilam ** (*Pogostemon cablin* Benth.) du'u sauri ba gatua *tropis* sanga'asogö fanikha moroi ba mbulunia  *(minyak atsiri)* nifotöi fanikha nila *(minyak nilam)*. Lala wangahaogö ma fanga'i fanikha moroi ba mbulunia ya'iada'ö la'oköli'ö mbulunia, ba awena lafarö, ba simane si no mufa'ema moroi yaŵa wa fanikha andre tola labali'ö ia fangomuhua, fanikha ba *dupa*, fanikha *atsiri*, ba tola möi dalu-dalu wöla ma *antiserangga*, ba no tobali fanikha soguna sibai ba wangahaogö *kosmetik*. 

Sinanö nila andre fa'alaŵania ba gotalua ndru'u ikhamö fa 1 meter. Sinanö da'a omasi sibai ia na molumö, göna ma'ifu haga zino, ba so wa'abasöbasö ma'ifu. Bowonia amuhua sibai, taraso ba zifasui, fangoya'ö ya'ia sito'ölönia latanö nihalö moroi ba döla, lataba ba latanögö, hiza lö basaki sibai wananö ya'ia *(vegetatif)*.

*Deskripsi tentang tumbuhan/binatang tsb: bentuk, ciri-ciri seperti ukuran besar/panjang, warna, dlsb. yang membantu orang bisa mengidentifikasi tumbuhan/binatang tsb. Adakah berbagai jenis (varietas)?*

*Di mana tumbuhan/binatang tsb. biasanya hidup (negara, daerah, lingkungan, ekosistem). Dan bila ada sejarah penyebaran, ke mana saja tumbuhan/binatang tsb tersebar?*

*Bagaimana membudidayakan (penanaman, pembiakan, perawatan, pemanenan, pengolahan) tumbuhan/binatang tsb.? Adakah teknik khusus?*

*Untuk apa saja yang tumbuhan/binatang tsb. digunakan? Sebagai obat? Sebagai makanan? Sebagai mainan? Sebagai dekorasi? Sebagai piaraan? Sebagai obyek budaya? Sebagai obyek religius?*

*Apakah tumbuhan/binatang tsb. diperdagangkan? Dalam bentuk apa? Sebesar apa keuntungan ekonomis yang diperoleh? Apa perannya dalam pendapatan satu negara?*

*Adakah hal yang khusus pada tumbuhan/binatang tsb. yang tidak umum dan merupakan informasi berharga? Ada ritus khusus yang berhubungan dengan tumbuhan/binatang ini?*

*Di sini ditulis daftar buku yang membahas tanaman/binatang tsb. dan belum disebut dalam tulisan.*

*Di sini ditulis situs web utama yang membahas tumbuhan/binatang tsb. kalau ada*
Filosofi

**Filosofi** (li Indonesia "filsafat") no sambua bolo wamahaö ba universitas, perguruan tinggi mazui ba seminari sangosili zanandrösa ba wangi'ila niha. Fehede filosofi tehalö moroi ba li Yunani φίλος (*philos*) eluahania "fa'omasi" ba σοφία (*sophia*) eluahania "fa'atua-tua". Eluahania niha samahaö ya'ia ba filosofi no samösa niha sangomasi'ö fa'atua-tua, ba börö da'ö, i'osindruhugö-tödö wangalui fa'atua-tua andrö irege isöndra ia.

Ba zilalö bolo wamahaö simane sains, fisika ba psikologi no tefaböbö bakha ba wamahaö filosofi. Ma'ökhö bolo wamahaö andrö no tobali bolo wamahaö samösa sitenga sa'ae si so barö filosofi.

Bakha ba filosofi lafahaö gofu hadia ia zi fakhai ba wangi'ila, simane hana wa so ita ba gulidanö? hewisa wa ta'ila  zindruhu na sindruhu ba tenga faya? hadia mbörö wa atoru tou hadia ia ba lö atoru ia miyaŵa, btn. Simane oroma ba da'e ebolo sibai zitobali tuho wamahaö filosofi andrö. Andrö göi mbörö wa so nasa mbolo sabölö falözö barö filosofi, simane epistemologi (samatunö hadia wangi'ila ba hewisa wa tola ta'ila ma tasöndra ia), etika (samatunö hadia zisökhi silötolalö'ö lafalua niha. Asese latötöi da'a ba li Indonesia "prinsip moral"), logika (samatunö hewisa wanöndra fangi'ila, hewisa wamöfö'ö ya'ia, ba hewisa zisökhinia wamaehagö ya'ia) ba metafisika (samatunö fefu ngawalö yefo fisika simane "realitas", "eksistensi", "obyek" ba "sifat").

Oya ndraha filosofi. So nifotöi estetika, filosofi bahasa, filosofi wangera-ngera, filosofi agama, filosofi sains, filosofi matematika, filosofi sejarah, filosofi politik, btn. Börö da'ö, filosofi no tobali dane-dane fefu wangi'ila.

## Umbu
Filosofo

**Filosofo** (li Indonesia "filsuf") no samösa niha si no tobali ere filosofi, eluahania no itörö wamahaö filosofi ba universitas, perguruan tinggi ma zui ba seminari ba no i'awalisi irege isöndra döi nifotöi "sarjana" (ba Indonesia S1), "master" (ba Indonesia S2) ma zui "doktor" (ba Indonesia S3, ba nahia bö'ö latötöi ia PhD). Heŵa'ae simanö to'ölö wa lakaoni samösa niha filosofo tenga ha na no i'awalisi wamahaö andre no mege yaŵa, bahiza ha na no oya i'angeragö ngawalö hadia ia si fakhai ba filosofi ba no ifa'anö ia bakha ba mato ha'uga buku ba majalah ba ato niha sanema wa sindruhu mofa'atua-tua ia bakha ba mbolo filosofi.

Fehede filosofo tehalö moroi ba li Yunani φίλος (*philos*) eluahania "fa'omasi" ba σοφία (*sophia*) eluahania "fa'atua-tua". Eluahania filosofo no samösa niha niha sangomasi'ö fa'atua-tua ba börö da'ö i'osindruhugö tödö wangalui fa'atua-tua andrö irege isöndra ia. Moguna tatöngöni da'a, börö me ba Indonesia ato niha sanörö famahaö ha ba wanöndra sambua dandra nifotöi "ijazah" ba ena'ö tola ifalemba furi döinia döi wa'asarjana. Bahiza ha niha si no manöndra ba mangokhögö fa'atua-tua nifotöi filosofo. Tola manö wa no isöndra döi "doktor" bakha ba filosofi samösa niha, bahiza tenga nasa sindruhu filosofo ia.

Ato ndra filosofo si tehöngö ba gulidanö. Duma-dumania asese tarongo döi ndra filosofo moroi ba danö Yunani sotöi Epikuros, Aristoteles, Plato, btn. So göi Descartes, Albert Camus, Voltaire, btn. moroi ba Perancis ma Immanuel Kant, Friedrich Hegel, ba Johannes Habermas moroi ba Jerman. Ya'ira andre ba ato ndra filosofo tanöbö'ö no ebua gölöra ba wondrou'ö fangi'ila niha, irege tola tedou miföna ngawalö hadia ia ba zi fasui ita: teknologi, etika, politik, demokrasi, sains, btn.

## Umbu
Cerruti

**Cerruti** ma töinia sindruhu **Giovanni Battista Cerruti** no samösa niha Italia si no irai ha'uga kali möi manörö ba Danö Niha ba gangahorita ngaotu ndröfia si-20. Onekhe fariawö ia ba niha irege i'alu-alui ia razo Siam (iada'a negara Thailand) me möi ia ba Singapura ba wame'e khönia buala ni'oniagö. Simanö göi onekhe ia fahuhuo, irege onekhe ia fahuhuo ba li Niha ba tobali dane-dane kamus Li Niha–Li Italia nifa'anö Elio Modigliani.

Me luo da'ö heŵa'ae ata'u niha Belanda we'amöi ba Nias Tengah ba mendruamanö ba Nias Selatan, tola möi manörö ba da'ö Cerruti me fahuwu ia ba niha mbanua. Börö me onekhe ia ba li Niha ba fariawö sibai ia ba niha mbanua, andröi göi wa ihalö ia Elio Modigliani me 1886 tobali awönia ba wanöröi Nias Selatan, i'otarai Telukdalam lumalö ba Zirombu, lumalö miyaŵa ba Lölöwa'u arakhagö irugi Lölömatua. Simanö zui dania me 1889 ihalö ia tobali awönia Joachim von Brenner-Felsach ba wanöröi Nias Utara ba wamalua fangosili antropologi.

Aefa iröi Danö Niha toröi ia ba Batavia (töi Jakarta me luo no), aefa da'ö ba Singapura ba ba Penang. Ba da'ö göi tobali ia dania samatörö niha *asli* Malaysia nifotöi Sakai si toröi ba föfö-negara Perak ba Malaysia, nifataro zamatörö moroi ba Inggris me luo da'ö.

Mate ia me 28 Juni 1914 ba Penang. Latörö-tödö ia ba Italia mendruamanö börö me oya gama-gama moroi ba Asia Tenggara nifa'ohe'önia tobali okhöta mato ha'uga museum ba Italia.

Baero zinura bö'ö nisurania so sambua zinurania sanandrösa ba Nias, ya'iada'ö *Nel paese dei veleni e fra i cacciatori di teste dell'isola di Nias* (*Ba Danö ndra Sokhö Langu ba ba Gotalua ndra Sangai Högö ba Danö Niha*), heza itutunö wanöröinia Tanö Niha me 1890/1891.

* Franceso Surdich, *Cerruti, Giovanni Battista* bakha ba *Dizionario Biografico degli Italiani*, Vol. 24 (1980).
Lili

**Lili** (li Indonesia *lilin*) no sambua fandru nifazökhi moroi ba ŵe wanikha-tanö (li Indonesia *parafin*) si no mubakugö. Ena'ö tola mohola ia labe'e  moroi ba mbana sesolo bakha ba hunönia, nikhozi ba ginötö lafehola lili faoma afi-afi. Börö wa'aukhu hola galitö moroi ba da'a-ta'a, mozau ŵe wanikha-tanö andrö. Zau-zau andre faruka ira oksigen same'e muhola ia, irege lö aetu muhola lili. 

Meföna me lö nasa lasöndra niha ŵe wanikha-tanö ba ngaotu ndröfia si-19, la'oguna'ö dawö zaŵi tobali lili. Lili andre no tobali börö haga fondrege ni'oguna'ö niha ba gulidanö fatua-lö so *[[listrik]]*. Iada'a me no so sa'ae *[[listrik]]* gofu heza, te'oguna'ö lili ha tobali gaba-gaba, duma-dumania ba fangowasaini wanörötödö fa'atumbu niha (li Indonesia *pesta ulang tahun*), ba wangandrö bakha ba Gereja ba ba ginötö mate wandru ba nomo.

## Fangoguna'ö

Oya lala wangoguna'ö lili. Asese te'oguna'ö ia bakha ba liturgi Gereja, duma-dumania ba altar ma zui ba ginötö wangowasaini wanörötödö femaoso Yesu ba zibongi Paska. Ba da'ö latunu lili sesolo si tobali maedo-maedo haga Zo'aya si no mangalani fa'amate.

Asese göi ta'ila oya lili bakha ba Gereja Katolik, heza möi niha mangandrö ba wangotura'ö ngarö-ngarö dödöra khö Zo'aya. Ba zi ero ngawua ngarö-ngaröra latunu sara lili ba latötöna wa simbo galitö andrö möi miyaŵa khö Lowalangi hulö zimbo gumöyö nitunu (faigi duma-dumania nifalua Zakharia bakha ba Luk 1:8-10).

Bahiza tenga ha bakha ba Gereja la'oguna'ö lili. Asese göi la'oguna'ö ia ba ginötö la'owasaini wanörötödö fa'atumbura niha. Lataru'ö ba lafehola mato ha'uga lili ba dete kue, dali wa'oya ndröfi, ba awena dania lawuwusi ia irugi mate tobali tandra wa no larugi döfi wa'auri si bohou.

Simanö göi asese la'oguna'ö lili niha ba nahia wemanga gö (li Indonesia *[[restoran]]*). Na latunu lili, ba hulö fabö'ö nirasoi dome simanga ba da'ö. Hulö abölö awakhö dödöra ba itugu so wa'omasira nawöra (niŵaö *romantis* ba li Indonesia).

## Heza tesöndra ba Danö Niha

Oya tesöndra lili ba nahia gamawaö ba fasa. Baero da'ö so göi nahia wamazökhi lili ba Gunungsitoli, ya'ia da'ö ba Biara Santa Klara, Jln. Gunungsuci, ba hili-hili furi SMP Bunga Mawar. Ba da'ö tesöndra oya ngawalö lili moroi ba lili sise-ise irugi lili sesolo ba sanau simane lili Paska, ba no göi lahaogö lafola'a-la'a ia.
Guru

**Guru** ba wehede sansekerta गुरू ma na la fo'eluaha ia guru ma samahaö. Ba li Danö Niha fehede guru andre, no tola la töfaigö ia khö zamahaö, hiza oya lala wamo'eluaha me fehede guru no tola latöfaigö ia göi simane; guru note, guru hoho, guru gelemu, guru tuo, tenga ha khö zamahaö ba zekola. Inötö wanörötödö wa'atumbu zamahaö andre ba Indonesia (*ulang tahun Persatuan Guru Indonesia disingkat PGRI*) ya'ia da'ö ero *tanggal* 25 November. Eluaha molo'ö nitöngöni guru andre na lafaigi ba ŵa'a li ba li Indonesia te tandrösaigö ia ba wehede abua ma "berat" heŵa'ae na lafaehagö geluaha si no oi la'ila niha ya'ia da'ö samösa niha samahaö zi sambua fangi'ila. Molo'ö ni'ila niha fefu, guru ma samahaö ya'ia da'ö samösa zamahaö ba *sekolah negeri* mazui ba *swasta* si so fangi'ila lala wamahaö si no so lohe-lohe ba danga ma no awai ia isöndra sambua *gelar sarjana*, ba latema ia molo'ö huku ma *undang-undang guru* faoma *dosen* si so ba Indonesia.

## Eluaha Guru
Guru ma samahaö ya'ia da'ö samatunö lala ba wangi'ila zi sambua famahaö niha ma iraono sibohou ebua si no irugi döfi möi ba zekola he sekola sito'ölö simane; *pendidikan formal*, ya'ia da'ö *pendidikan dasar*, ba *pendidikan menengah* simanö göi *pendidikan atas*. Guru-guru da'a no oi so zi lötolalö'ö la'okhögö fangi'ila tebai niha si lö hadöi dane-dane ba wamahaö. Ba hiza elua zamahaö ni'ila niha sato, ya'ia da'ö niha samatunö ngawalö wangi'ila sibohou.

## Eluaha Nitöngöni
Ba agama Hindu, guru ma samahaö andre sambua dandra ba zisambua nahia ni'amoni'ö si so fangi'ila si töra moroi ba niha bö'ö ma sangokhögö fangi'ila *ilmu vidya ba tenga ha da'ö ya'ia samösa samazaewe fangi'ila. Samösa guru ma samahaö ya'ia da'ö samösa sanuturu lala ba wa'ahatö khö zokhö ya'ia *(pemandu spiritual)* khö nifahaönia. 

Na ba agama Buddha, guru ma samahaö ya'ia da'ö samösa zolohe nifahaönia ba lala satulö. Hiza nifahaö ba da'a no lafaigi zamahaö ma guru andrö, sambua famaedo Buddha ma Bodhisattva.

Fabö'ö göi ba Sikhisme ma agama Sikh, guru ma samahaö andre arakhagö fagölö ya'i ira zimane ba Hindu faoma Budha, ha ya'i labe'e wetaro guru ma samahaö andre ba nahia salaŵa moroi ba ngawalö wangi'ila tanöbö'ö. Hiza no so khöra wa'afarisayo ba wamataro zamahaö andrö khö zi dafulu guru Sikh. Guru ma samahaö si'oföna; ya'ia da'ö; Guru Nanak Dev ya'ia zamasindro agama da'a.

Ba [[India]], [[Tiongkok]], [[Mesir]], faoma ba [[Israel]] manema'ö famahaö moroi khö guru ya'ia da'ö samösa sololohe dadaoma; *imam* ma *nabi''. Börö da'ö, samösa guru ma samahaö samösa nifosumange ba gotalua nono mbanua ba itaria labali'ö ia satua same'e mene-mene ba niha sato.

## Faigi Göi
* Persatuan Guru Republik Indonesia
* Ikatan Guru Indonesia
* Perkumpulan Guru Madrasah Indonesia

## Khai-khai baero

*  Situs web jejaring sosial guru Indonesia 
*  Situs web Persatuan Guru Republik Indonesia 
*  Situs web Ikatan Guru Indonesia
Ö'ö

**Ö'ö** ma **Gö'ö** aurifö sauri ba Danö Niha. Ö'ö andre ba li Indonesia, asese lakaoni ia **[[Tokek]]** ngafu moroi ba giliŵi, sanaba ba samatumbu'ö i'onia *(autotomi)*, ha ya'i, ö'ö abölö ebua ia moroi ba giliŵi. Uli hulu gö'ö andre mo huna-huna ma lamane ba li wamahaö *sisik-sisik granular* saraidö-raidö si muledo yaŵa ba gulinia. Ono hörö tebura baero ma'ifu, ba hulö moragi-ragi mbewe hörönia. Tuturu kahe föna furi afönu te'oli, sebolo gamaudu mbalö duturunia ba itaria so zi so uli ba gotalua duturunia. Sa'ania fetaro ba mbalö duturu tanötou. Lalu'a duturunia andre so misa khönia wanolo samalemba na ilau manöi ma manana nitötöi faoma *scansor*, da'a moguna khönia ena'ö lö atoru ia sitou na so ia ba hogu geu ma nahia salaŵa.

Ö'ö andre, mo möi baero na arakhagö bongi ma numalö ba wa'abongi. Sikhala gaurifö da'a asese moli, ba hiza itaria he göi ba zima'ökhö. Fetaro gö'ö andre, la'iagö ba dögi geu ba gatua, ba zi so kara, ba hiza oya göi ira ba zifasui ba zi so niha simane ba lote, furi lamari ma zui ba naha sogömi-gömi ba nomo. Ö'ö la'alui göra simane aurifö sohombo-hombo side-ide simane di, ba so ira göi simanga keleŵazi ba ngawalö zaliŵa-liŵa side-ide. Ö'ö si'alawe mangadulo, ifetaro gadulonia gamaudu mbewe döginia, irege heza nahiania mangadulo, ba lago'ö si'alawe tanöbö'ö wangadulo ba nahia sifagölö.

## Omböila

* Lö musura nasa

## Habitat

* Lö musura nasa

## Kultivasi

* Lö musura nasa

## Fangoguna'ö

* Lö musura nasa

## Faniaga

* Lö musura nasa

## Onönöta

* Lö musura nasa

## Basoŵa

* Lö musura nasa

## Khai-khai baero

* Lö musura nasa

## Umbu
Omo Niha

**Omo Niha** (itaria göi latötöi ia **Omo Hada** ba gotalua niha sambö mangila li Niha) no töi nomo ni'otomosi molo'ö lala wangotomosi (li Indonesia *arsitektur*) omo ba Danö Niha me föna. Ba Nomo Niha so khönia gehomo awö zilalö-yaŵa, same'e irege aro ia na alua ziheu (ndruru-danö). Ba wamazökhi Omo Niha moguna oya sibai geu sabe'e segesolo. Iada'a oi laröi sa'ae niha wangotomosi omo molo'ö *arsitektur* Nono Niha andre, börö me lö sa'ae tesöndra oya geu simane ba Danö Niha. Na omasi ira lafasindro khöra nomo ma'ökhö, ba la'o'ö manö lala wangotomosi si lö oya mangoguna'ö eu sesolo simane famasindro Omo Ndrawa.

Ba danö raya, so göi nifotöi Omo Sebua, ya'ia da'ö Omo Niha fondrege ebua ba mbanua, sito'ölönia omo khö zi'ulu (salaŵa hada) ia. Sambua ba gotalua Nomo Sebua andre ya'ia Omo Sebua ba Mbawömataluo, si tehöngö sibai irege tobali ia ogamöta niha sikoli moroi ba nahia bö'ö he moroi ba Indonesia ba he moroi ba negara bö'ö.

So ma'ifu gamaehuta Nomo Niha ba danö raya ba ba danö yöu ba Danö Niha. Omo Niha ba danö raya no ni'o'öfa sagi, bahiza ba danö yöu no ni'owulo-wulo ia (faigi gambara).

Amaehuta bö'ö Nomo Niha ba danö raya ba ba danö yöu, ya'ia wa tefasindro Nomo Niha ba danö yöu ero sambua ia. Na ba danö raya, to'ölö wa ba wamazökhi omo, no oi lafakhai sambua omo ba nomo tanöbö'ö, irege ha bagolö gotalua sambua omo ba nomo bö'ö andrö.

## Arsitektur Nomo Niha

*Edöna musura*

## Umbu
Yahudi

**Yahudi** no töi sambua soi si so ba Timur Tengah (niha Yahudi) ba töi sambua agama (agama Yahudi), moroi khönia tumbu agama Niha Keriso ba 700 fakhe aefa da'ö agama Islam. Asese göi latötöi zowanua ba negara Israel niha Yahudi, irege hulö fagölö ira niha Israel ba niha Yahudi, bahiza ambö fagöna da'a me ba negara Israel so göi soi bö'ö simane niha Arab, niha Etiopia, niha Rusia, btn.

Baero döi Yahudi, latötöi göi soi andre soi Ibrani (ma Heberaio bakha ba Zura Ni'amoni'ö ba li Niha). Lö ta'ila sibai hana wa latötöi soi Gaberahamo niha Ibrani, bahiza no simanö latötöi ira i'otarai Gaberahamo irugi Yakobo.

Aefa fasöndra ira Yakobo mala'ika (MozI 32:22-31), ifalali Lowalangi döi Yakobo ba töi nga'ötönia mitou tobali Israel (ma Izeraeli bakha ba Zura Ni'amoni'ö ba li Niha).

Ba mböröta ha te'oguna'ö döi Yahudi ba wanötöi fefu niha si toröi ba danö Yudaia, ya'ia da'ö föfö tanö raya ndraono Gizeraeli me aboto ira tobali dombua wa'arazo, fa'arazo tanö yöu ba fa'arazo tanö raya (RazoII 16:6; MozII 25:25). Bahiza aefa mangawuli ira moroi ba wangosawuyu ba danö Babilonia, lakaoni ira fefu niha Yahudi.

Börö da'ö no fagölö geluarahara Yahudi, Ibrani ba Israel na lawaö niha Yahudi, ma niha Ibrani ma zui niha Israel. Ba te'oguna'ö oi tölu döi andre bakha ba zura Gamabu'ulali Sibohou (KorII 11:22; Yoh 4:9) ba ba wahuhuosa irugi ma'ökhö.

Mendrua manö lakaoni göi ira samösa ya'ira Niha Keriso siföföna "soi nifili Lowalangi" ma "Israel sibohou". Lafaigi ira tobali amatohula ndraono Gizeraeli bahiza amabu'ulali khöra no amabu'ulali sibohou soroi khö Yesu (faigi göi  ba ). Andrö mbörö wa so wanötöi Amabu'ulali Siföföna ba Amabu'ulali Sibohou ba gotalua ndra Niha Keriso.

## Faigi göi

* Sura Ni'amoni'ö
* Amabu'ulali Siföföna
* Amabu'ulali Sibohou

## Umbu
Heberaio

**Heberaio** no töi nibe'e Heinrich Sundermann khö soi Ibrani me i'ali Zura Ni'amoni'ö ba Li Niha. Baero da'ö Heberaio no göi töi sambua zura bakha ba Gamabu'ulali Sibohou sambö ta'ila sibai haniha zanura ya'ia, heŵa'ae so ösa zanguma'ö wa Faulo zanura ya'ia. Andrö göi labe'e manö döinia Sura khö ba Niha Heberaio.

## Soi awö li Heberaio

Soi Heberaio no töi tanöbö'ö khö soi Israel ma zui soi Yahudi. Tebörötaigö te'oguna'ö döi andre i'otarai khö Gaberahamo samösa. Lö ta'ila sibai hana wa latötöi soi Gaberahamo niha Ibrani (Heberaio). Tetohugö latötöi ira soi Ibrani, irege dania ifalali Lowalangi döi Yakobo ba ma'wunia tobali Israel (Izaraeli) (MozI 32:22-31). Irugi ma'ökhö lafotöi li ni'oguna'ö niha Israel li Ibrani, bahiza töi soi khöra soi Yahudi.

## Sura ba niha Heberaio

Sura ba niha Heberaio tesöndra bakha ba mbuku Gamabu'ulali Sibohou. Bakha ba Zura Ni'amoni'ö ba li Niha teföfö'ö ia ba gangahorita gangolifa zura Waulo. Molo'ö ndra ere Zura Ni'amoni'ö, tenga Faulo samösa zanura ya'ia, bahiza tola samösa nifahaö Waulo ma zui samösa niha bö'ö, sondrönia'ö sambua wa'awösa niha Yahudi.

## Faigi göi

* Yahudi
* Sura Ni'amoni'ö
* Amabu'ulali Siföföna
* Amabu'ulali Sibohou

## Umbu
Ibrani

*Ae ba [[Israel]] wombaso zanandrösa ba negara [[Israel]], nifasindro me 1948 ba danö Palestina.*

**Ibrani** no töi sambua soi si so ba Timur Tengah nifotöi göi Yahudi. Bakha ba Zura Ni'amoni'ö ba li Niha lakaoni ira Heberaio. Bokai zura Yahudi ba wombaso zanandrösa ba soi Ibrani andre. 

## Faigi göi

* Yahudi
* Israel
* Sura Ni'amoni'ö
* Amabu'ulali Siföföna
* Amabu'ulali Sibohou
Timur Tengah

**Timur Tengah** no sambua gölana si so ba gotaluara Asia, Afrika ba Eropa. Tebörögö ia moroi ba Turki, itörö mitou Suriah, Lebanon, Yordania, Israel ba Mesir, ba irugi misa Irak, Kuwait, Iran awö Arab Saudi, Kuwait, Bahrain, Katar, Uni Emirat Arab, Oman ba Yemen.

Timur Tengah andre no owuloa negara molo'ö fetarora ba gambara danö ba molo'ö ngawalö politik ni'o'öra (li Indonesia *geopolitik*). Ba gölana andre toröi 371 zuta niha (2010) ba 60 ngawalö li. Moroi ba gölana andre göi tumbu agama nifotöi monoteis, sanguma'ö wa so ha samösa Lowalangi ba lö lowalangi bö'ö ba zingania, ya'ia da'ö agama Yahudi, agama Niha Keriso ba agama Islam.

## Faigi göi

* Turki
* Suriah
* Lebanon
* Yordania
* Israel
* Mesir
* Irak
* Kuwait
* Iran
* Arab Saudi
* Kuwait
* Bahrain
* Katar
* Uni Emirat Arab
* Oman
* Yemen

## Umbu